stanford-oval/wikipedia huggingface dataset:
เกียวโตแอนิเมชัน
ประวัติ

บริษัทก่อตั้งร่วมกันโดยคู่สามีภรรยา โยโกะ ฮัตตะและฮิเดอากิ ฮัตตะ ในปี 2524 เธอเคยทำงานให้กับ มูชิโปรดักชัน จนกระทั่งเธอเป็นอิสระจากสตูดิโอเมื่อเธอย้ายไปเกียวโต หลังเธอแต่งงานกับฮิเดอากิ ฮัตตะ ฮิเดอากิ ทำหน้าที่เป็นประธานและโยโกะทำหน้าที่เป็นรองประธาน บริษัทกลายเป็นบริษัทจำกัด ในปี 2528 และกลายเป็นบริษัทร่วมทุนในปี 2542 โลโก้ของบริษัทมีต้นกำเนิดมาจากอักษรคันจิ เกียว (京) ตัวอักษรแรกของเกียวโต ในช่วงแรก บริษัทมีส่วนเกี่ยวข้องในการผลิตอนิเมะเรื่อง คิดดี้เกรด, อินุยาฉะ เทพอสูรจิ้งจอกเงิน, เทนจิยูนิเวิร์ส, เนิร์สวิตช์โคมูกิ, และ เจเนอเรเตอร์กอวล์ เกียวโตแอนิเมชันยังได้ผลิตแอนิเมชันเพลงเปิดและเพลงปิดให้กับวิดีโอเกมชุด จิกเคียวพาวเวอร์ฟูลโปรยาคิว (พาวเวอร์โปร) วิดีโอเกมเบสบอลของโคนามิ
ตั้งแต่ปี 2552 เกียวโตแอนิเมชันเป็นเจ้าภาพจัดงานประกวด เกียวโตแอนิเมชันอะวอร์ด ประจำปีเพื่อค้นหาเรื่องราวใหม่ ๆ ที่ต่อมาจะได้ตีพิมพ์ใน เคเอเอสูมะบุงโกะ สำนักพิมพ์ในเครือ ผู้ชนะเลิศมีโอกาสที่เรื่องราวของตนจะได้รับการดัดแปลงเป็นอนิเมะ รักสุดเพี้ยนของยัยเกรียนหลุดโลก!, ชมรมว่ายน้ำอิวาโทบิ, ฟากวิกฤตโลกวิญญาณ และ โลกสีรุ้งจอมปีศาจ คืออนิเมะที่ดัดแปลงจากนวนิยายที่ได้รับรางวัลชมเชยในการประกวดดังกล่าว ในปี 2557 นวนิยายเรื่อง ไวโอเล็ต เอเวอร์การ์เดน เป็นผลงานแรกและผลงานเดียวที่ชนะเลิศรางวัลใหญ่จากหนึ่งในสามสาขา ดานี คาวาลลาโร กล่าวว่า เกียวโตแอนิเมชันได้รับการยอมรับในเรื่องของมูลค่าการผลิตผลงานที่สูงและ "มีความรู้สึกไวต่อสิ่งมหัศจรรย์และความไม่แน่นอนของชีวิตธรรมดา"
ในเดือนพฤษภาคม 2563 บริษัทประกาศว่าพวกเขาจะหยุดงานตลอดทั้งเดือน เนื่องจากการระบาดทั่วของไวรัสโคโรนา
ประวัติ > เหตุลอบวางเพลิง

บทความหลัก: การลอบวางเพลิงเกียวโตแอนิเมชัน
ในช่วงเช้าวันที่ 18 กรกฎาคม 2562 คนร้ายได้บุกเข้าไปในสตูดิโอของเกียวโตแอนิเมชันในเขตฟูชิมิ นครเกียวโต ตะโกนขู่ฆ่าก่อนสาดของเหลวไวไฟซึ่งคาดว่าเป็นน้ำมันเชื้อเพลิงและจุดไฟเผาอาคารซึ่งมีอะนิเมเตอร์ทำงานอยู่ภายในประมาณ 70 คน จากคำให้การของผู้ที่อยู่ในบริเวณใกล้เคียง ผู้ที่อยู่ในอาคารบางส่วนได้วิ่งหนีออกมาขอความช่วยเหลือขณะที่ยังมีไฟลุกไหม้ตามตัว มีผู้เสียชีวิต 35 คน และได้รับบาดเจ็บอีก 34 คน คนร้ายซึ่งเป็นชายวัย 41 ปีและได้รับบาดเจ็บจากเหตุการณ์ในครั้งนี้เช่นกันนั้นได้รับสารภาพขณะถูกนำตัวส่งโรงพยาบาลว่าเป็นผู้ลงมือก่อเหตุ และถูกตำรวจควบคุมตัวขณะรักษาตัวที่โรงพยาบาล นอกจากนี้ยังพบอาวุธมีคมจำนวนหนึ่งตกอยู่ในบริเวณที่เกิดเหตุแต่ยังไม่มีการยืนยันว่าเป็นของผู้ก่อเหตุหรือไม่ เหตุการณ์นี้ถือเป็นเหตุการณ์สังหารหมู่ที่ร้ายแรงที่สุดในประเทศญี่ปุ่นในรอบ 3 ปี
นายกรัฐมนตรีชินโซ อาเบะได้แถลงการณ์แสดงความเสียใจต่อเหตุการณ์ที่เกิดขึ้น และประณามการก่อเหตุในครั้งนี้ว่า "เลวร้ายเกินคำบรรยาย" เหตุการณ์นี้เป็นที่พูดถึงในเครือข่ายสังคมออนไลน์เช่นทวิตเตอร์เป็นอย่างมาก โดยผู้ที่ติดตามผลงานของสตูดิโอได้แสดงความคิดเห็นและให้กำลังใจ บางส่วนโพสต์รูปภาพผลงานอนิเมะของเกียวโตแอนิเมชันประกอบ
ผลงาน > ออริจินัลวิดีโอแอนิเมชัน

| ปี | ชื่อ | ผู้กำกับ | วางจำหน่ายวันแรก | วางจำหน่ายวันสุดท้าย | ตอน | หมายเหตุ |
| --- | --- | --- | --- | --- | --- | --- |
| 2545 | เนิร์สวิตช์โคมูกิ | ยาสึฮิโระ ทาเคโมโตะ โยชิโทโมะ โยเนทานิ | 23 สิงหาคม 2545 | 2 เมษายน 2547 | 5 | เนื้อเรื่องแยกของ เดอะโซลเทกเกอร์; สร้างร่วมกับ ทาสึโนโกะ โปรดักชัน |
| 2546 | มุนโตะ | โยชิจิ คิงามิ | 18 มีนาคม 2546 | 18 มีนาคม 2546 | 1 | ผลงานต้นฉบับ |
| 2548 | มุนโตะ โทกิ โนะ คาเบะ โอะ โคเอเตะ  | โยชิจิ คิงามิ | 29 เมษายน 2548 | 29 เมษายน 2548 | 1 | เนื้อเรื่องต่อจาก มุนโตะ |
| 2551 | ลักกีสตาร์: ออริจินัลนะวิชวลโตะแอนิเมชัน | ยาซูฮิโระ ทาเคโมโตะ | 26 กันยายน 2551 | 26 กันยายน 2551 | 1 | เนื้อเรื่องข้างเคียงของ ลักกี สตาร์ |
| 2554 | นิจิโจ: นิจิโจ โนะ 0-วะ | ทัตสึยะ อิชิฮาระ | 12 มีนาคม 2554 | 12 มีนาคม 2554 | 1 | เนื้อเรื่องก่อน นิชิโจ สามัญขยันรั่ว |
| 2556 | เฮียวกะ: โมสึเบกิ โมโน วะ | ยาซูฮิโระ ทาเคโมโตะ | 12 มกราคม 2556 | 12 มกราคม 2556 | 1 | เนื้อเรื่องระหว่างกลางของ ปริศนาความทรงจำ |
ผลงาน > ออริจินัลเน็ตแอนิเมชัน

| ปี | ชื่อ | ผู้กำกับ | ปล่อยวันแรก | ปล่อยวันสุดท้าย | ตอน | หมายเหตุ | อ้างอิง |
| --- | --- | --- | --- | --- | --- | --- | --- |
| 2552 | สึซึมิยะ ฮารุฮิ-จัง | ยาซูฮิโระ ทาเคโมโตะ | 14 กุมภาพันธ์ 2552 | 8 พฤษภาคม 2552 | 25 | ดัดแปลงจากมังงะโดยปุโยะ |  |
| 2552 | เนียวรอน จูรูยะ-ซัง | ยาซูฮิโระ ทาเคโมโตะ | 14 กุมภาพันธ์ 2552 | 8 พฤษภาคม 2552 | 13 | ดัดแปลงจากมังงะโดยเอเลตโตะ |  |
แหล่งข้อมูลอื่น

เว็บไซต์อย่างเป็นทางการ (ญี่ปุ่น)
เว็บไซต์อย่างเป็นทางการของ Animation Do เก็บถาวร 2010-10-09 ที่ เวย์แบ็กแมชชีน (ญี่ปุ่น)
สำนักงานใหญ่ของเกียวโตแอนิเมชัน
สตูดิโอแห่งแรกของเกียวโตแอนิเมชันในเขตฟูชิมิ เกียวโต ญี่ปุ่น ก่อนเกิดเหตุการณ์ลอบวางเพลิง เมื่อปี 2562
แก่นดาว

โครงสร้างดาวเคราะห์ชั้นใน
โครงสร้างดาวเคราะห์ชั้นนอก
แก่นดาว (อังกฤษ: planetary core) เป็นแกนกลางของดาวเคราะห์ แก่นดาวอาจจะเป็นของเหลวล้วน ของแข็งล้วน หรืออาจเป็นแบบผสม คือเป็นชั้นของของเหลวกับของแข็งเหมือกับในกรณีของโลก ในระบบสุริยะขนาดของแก่นดาวมีตั้งแต่ 20% ของรัศมีดาว (ดวงจันทร์) จนถึง 85% ของรัศมีดาว (ดาวพุธ)
ดาวแก๊สยักษ์ก็มีแก่นดาวเช่นกัน เพียงแต่ว่ายังเป็นที่ถกเถียงกันอยู่ว่าแก่นดาวเหล่านี้มีสิ่งใดเป็นองค์ประกอบ มีการคาดกันว่าอาจเป็นหิน เหล็ก น้ำแข็ง หรือไฮโดรเจนโลหะ แก่นดาวของดาวแก๊สยักษ์มีสัดส่วนที่เล็กกว่าสัดส่วนของแก่นดาวเคราะห์คล้ายโลก ถึงแม้ว่าแก่นดาวเหล่านั้นจะใหญ่กว่าโลกก็ตาม ดาวพฤหัสบดีมีแก่นดาวที่หนักกว่าโลก 10–30 เท่า และดาวเคราะห์นอกระบบเอชดี 149026 บีอาจมีแก่นดาวขนาดใหญ่เป็น 100 เท่าของมวลโลก
การศึกษาแก่นดาวเป็นเรื่องที่ท้าทายมาก เพราะไม่สามารถที่จะขุดเจาะสำรวจหรือหาตัวอย่างได้เลย ทำให้จำเป็นต้องใช้เทคนิคทางเลือกอื่น ๆ อย่างวิทยาแผ่นดินไหว ฟิสิกส์แร่ พลศาสตร์ดาวเคราะห์มาเชื่อมโยงกันเพื่อให้นักวิทยาศาสตร์ทำความเข้าในเกี่ยวกับแก่นดาว
แก่นโลก

แก่นโลก เป็นชั้นที่ลึกที่สุดยู่ถัดเข้าไปจากเนื้อโลก สามารถแบ่งได้สองส่วนคือ
แก่นโลกชั้นนอก มีความหนาตั้งแต่ 2,900–5,100 กิโลเมตร นักธรณีวิทยาเชื่อกันว่าชั้นนี้ประกอบด้วยโลหะเหล็กและนิกเกิลเป็นส่วนใหญ่เป็นส่วนที่ทำให้เกิดสนามแม่เหล็กโลก โดยมีสถานะเป็นของเหลวหนืด และมีอุณหภูมิสูงมาก มีอุญหภูมิประมาณ 4,300–6,200 องศาเซลเซียส
แก่นโลกชั้นใน ส่วนประกอบของแก่นโลกชั้นในเหมือนกับของชั้นนอกแต่อยู่ในสถานะของแข็ง เนื่องจากมีความดันและอุณหภูมิสูงมาก โดยอาจสูงถึง 6,200–6,400 องศาเซลเซียส
แกลมสแลม

Error ซิงเกิลโดยพรินซ์
แกลมสแลม (อังกฤษ: Glam Slam) เป็นเพลงของพรินซ์ ในปี ค.ศ. 1988 จากอัลบั้ม[[เลิฟเซ็กซี]
รายชื่อเพลง

"Glam Slam" (Edit) – 3:28
"Escape" (Edit) – 3:31
"Glam Slam (Remix)" – 8:52 (Remixed Shep Pettibone and Steve Peck)
"Escape (Free Your Mind From This Rat Race)" – 6:26
"Glam Slam" (Edit) – 3:28
"Escape" (Edit) – 3:31
"Glam Slam (Remix)" – 8:52 (Remixed Shep Pettibone and Steve Peck)
ชาร์ต

| ชาร์ต (1988) | อันดับ สูงสุด |
| --- | --- |
Australia (Kent Music Report): 76
เบลเยียม (อัลตราท็อป 50 แฟลนเดอส์): 17
Denmark (IFPI): 7
Germany (Official German Charts): 33
Netherlands (Single Top 100): 9
New Zealand (Recorded Music NZ): 12
UK Singles (OCC): 29
แหล่งข้อมูลอื่น

เนื้อเพลงเต็มของเพลงนี้ ที่เมโทรลิริกส์
แกรี แชนดลิง

| Garry Shandling |
| --- | --- |
Shandling at the 39th Primetime Emmy Awards in 1987
เกิด: Garry Emmanuel Shandling 29 พฤศจิกายน ค.ศ. 1949(1949-11-29) Chicago, Illinois, U.S.
เสียชีวิต: 24 มีนาคม ค.ศ. 2016(2016-03-24) (66 ปี) Santa Monica, California, U.S.
ศิษย์เก่า: University of Arizona
ปีปฏิบัติงาน: 1975–2016
คู่รัก: Linda Doucett (1987–1994)
อาชีพตลก
สื่อ: Stand-up, film, television
ประเภท: Jewish comedy, cringe comedy, observational comedy
เนื้อหา: Self-deprecation, human interaction, everyday life
ผลงานและบทบาทที่โดดเด่น: It's Garry Shandling's Show The Larry Sanders Show
 
แกรี เอมมานูเอล แชนดลิง (อังกฤษ: Garry Emmanuel Shandling; 29 พฤศจิกายน พ.ศ. 2492 - 24 มีนาคม พ.ศ. 2559) เป็นนักแสดงตลก, นักแสดง, ผู้กำกับ, นักเขียน และโปรดิวเซอร์ชาวอเมริกัน ผลงานที่เป็นที่รู้จักดีที่สุดสองชิ้นของเขา ได้แก่ It's Garry Shandling's Show และ The Larry Sanders Show
แกโดลิเนียม

แกโดลิเนียม (อังกฤษ: Gadolinium) คือธาตุที่มีเลขอะตอม 64 และสัญลักษณ์ Gd เป็นธาตุโลหะเอิร์ธหายาก มีลักษณะสีขาวเงินวาวอ่อนนุ่ม ยืดเป็นเส้นตีเป็นแผ่นได้ ผลึกเป็นรูปหกเหลี่ยม (hexagonal) ที่อุณหภูมิห้องจะอยู่ในฟอร์มอัลฟาและจะเปลี่ยนเป็นฟอร์มบีต้าที่อุณหภูมิ 1,508 เคลวิน โดยมีโครงสร้างเป็นสี่เหลี่ยมลูกบาศก์ (body-centered cubic) แกโดลิเนียมเสถียรในอากาศแห้ง แต่ในอากาศชื้นผิวโลหะจะหมอง เนื่องจากเกิดปฏิกิริยาเป็นออกไซด์  แกโดลิเนียมจะมีปฏิกิริยาเคมีช้า ๆ ในน้ำเย็น และละลายได้ดีในกรดเจือจาง
สารประกอบ

Fluorides
GdF3
Chlorides
GdCl3
Bromides
GdBr3
Iodides
GdI3
Oxides
Gd2O3
Sulfides
Gd2S3
Nitrides
GdN
แก๊สซีอาร์

แก๊สซีอาร์ (อังกฤษ: Dibenzoxazepine) เป็นยุทธภัณฑ์ชนิด 1 ภายใต้การควบคุมตามพระราชบัญญัติควบคุมยุทธภัณฑ์ พ.ศ. 2530 กระทรวงกลาโหมของอังกฤษพัฒนาขึ้นในช่วงต้นทศวรรษที่ 1960 มีลักษณะเป็นผลึกสีเหลืองซีดมีกลิ่นคล้ายพริกไทย ในสหรัฐอเมริกาไม่ใช้สารตัวนี้เป็นสารควบคุมจลาจล เนื่องจากมีสมบัติก่อมะเร็ง
ดูเพิ่ม

แก๊สน้ำตา
แก๊งสู้ผี

| แก๊งสู้ผี |
| --- | --- |
ใบปิดภาพยนตร์
กำกับ: เฟร็ด เดคเคอร์
เขียนบท:   เชน แบล็ก  เฟร็ด เดคเคอร์ 
อำนวยการสร้าง: โจนาธาน เอ. ซิมเบิร์ต
นักแสดงนำ:   แอนเดอร์ โกเวอร์  ดันแคน เรเกอร์  สตีเฟน แมคต์  สแตน ชอว์  ทอม นูแนน 
กำกับภาพ: แบรดฟอร์ด เมย์
ตัดต่อ: เจมส์ มิตเชลล์
ดนตรีประกอบ: บรูซ บรอจตัน 
ลงสี: เมโทรคัลเลอร์
บริษัทผู้สร้าง:   แทฟต์ เอนเตอร์เทนเม้นท์ พิคเจอร์ส  คีธ บาริช โปรดักชั่น  
ผู้จัดจำหน่าย: ไตรสตาร์ พิคเจอร์ส
วันฉาย:   14 สิงหาคม ค.ศ. 1987 (1987-08-14) 
ความยาว: 82 นาที
ประเทศ: สหรัฐอเมริกา
ภาษา: อังกฤษ
ทุนสร้าง: 12 ล้านดอลลาร์สหรัฐ
ทำเงิน: 3.8 ล้านดอลลาร์สหรัฐ
แก๊งสู้ผี (อังกฤษ: The Monster Squad) เป็นภาพยนตร์สยองขวัญ-คอมเมดี้สัญชาติอเมริกันที่ออกฉายในปี ค.ศ. 1987 กำกับโดย เฟร็ด เดคเคอร์ และเขียนบทโดย เชน แบล็ก และ เฟร็ด เดคเคอร์ ซึ่งทั้งสองเจอกันในฐานะเพื่อนร่วมชั้นเรียนที่ยูซีแอลเอ ปีเตอร์ ไฮยามส์ เป็นหนึ่งในผู้อำนวยการสร้างฝ่ายบริหาร จัดจำหน่ายโดย ไตรสตาร์ พิคเจอร์ส เข้าฉายเมื่อวันที่ 14 สิงหาคม ค.ศ. 1987 ภาพยนตร์เรื่องนี้นำเสนอ อสุรกายคลาสสิคของยูนิเวอร์แซล (จินตนาการใหม่โดยทีมศิลปินเทคนิคพิเศษรวมถึง สแตน วินสตัน) ซึ่งนำโดย เค้าท์ แดรกคูลา ในทางกลับกันพวกเขาต่อสู้กับกลุ่มเด็กที่มีความเข้าใจเพื่อป้องกันไม่ให้พวกเขาควบคุมโลก
แม้ว่าจะไม่ประสบความสำเร็จอย่างมากในด้านรายได้และได้รับคำวิจารณ์จากนักวิจารณ์ที่หลากหลาย แต่ภาพยนตร์เรื่องนี้ก็ได้รับการตอบรับอย่างดีจากผู้ชมและกลายเป็นลัทธิคลาสสิกในช่วงหลายปีที่ผ่านมานับตั้งแต่ออกฉาย
แหล่งข้อมูลอื่น

แก๊งสู้ผี ที่อินเทอร์เน็ตมูวีเดตาเบส
แกร์ฮาร์ท เฮาพท์มัน

แกร์ฮาร์ท เฮาพท์มัน
แกร์ฮาร์ท โยฮัน โรแบร์ท เฮาพท์มัน (อังกฤษ: Gerhart Johann Robert Hauptmann) เกิดเมื่อวันที่ 15 พฤศจิกายน ค.ศ. 1862 ณ เมืองโอเบอร์ซัลทซ์บรุน (Obersalzbrunn) ทางตอนใต้ของไซลีเชีย (ปัจจุบันอยู่ในประเทศโปแลนด์) เขาเป็นบุตรคนสุดท้องของเจ้าของโรงแรมที่ทันสมัยชื่อ ซัวร์พร็อยซิชเชินโครเนอ (Zur Preussischen Krone) เขาเติบโตมาในครอบครัวชนชั้นกลางที่ได้รับการศึกษา เขาเป็นเด็กที่ช่างคิดช่างฝัน ไม่ชอบคิดอะไรตามกฎเกณฑ์ และชอบวาดรูป
วัยศึกษา

เขาได้เข้าเรียนโรงเรียนประถมในหมู่บ้าน และมีครูพิเศษมาสอนภาษาละตินและไวโอลินที่บ้าน ต่อมาเขาก็เข้าเรียนมัธยมใน ค.ศ. 1874 ในโรงเรียนประจำในเบรสเลา แต่ก็เรียนไม่จบ ต้องลาออกมาก่อนเนื่องจากเรียนอ่อนมาก ใน ค.ศ. 1878 เขาถูกส่งไปเรียนเกษตรกรรมที่ฟาร์มของลุง แต่ก็ต้องกลับมาบ้านเนื่องจากป่วยเป็นโรคปอด ต่อมาเขาก็มีความสนใจทางด้านวัฒนธรรมและอยากเป็นประติมากร จึงไปเข้าเรียนในโรงเรียนศิลปะที่เบร็สเลา และเมื่ออายุ 20 ปี เขาก็ย้ายไปเรียนประวัติศาสตร์ที่มหาวิทยาลัยเยนา ต่อมาใน ค.ศ. 1883–1884 เขาก็ได้ย้ายไปศึกษาศิลปะและเป็นประติมากรในโรม แต่ก็ไม่ประสบความสำเร็จ เขาจึงกลับมาที่เบอร์ลินและเรียนศิลปะการละครแต่ก็ไม่ประสบความสำเร็จอีก ใน ค.ศ. 1885 เขาแต่งงานกับมารี ทีเนอมัน (Marie Thienemann) และอาศัยอยู่ในเบอร์ลิน จากนั้นเฮาพท์มันได้เปลี่ยนความคิดมาสนใจทางด้านวรรณกรรม
วัยทำงาน

อันที่จริงเฮาพท์มันได้มีความสนใจงานด้านการเขียนมาตั้งแต่ตอนที่อยู่ที่โรม เขาได้เริ่มเขียนบทกลอนแบบจินตนิยมซึ่งนำมาจากเรื่อง Prometheus แต่เมื่อเขาเริ่มงานเขียนอย่างจริงจังเขาก็ปฏิเสธความคิดแบบเพ้อฝันและหันมาสู่ความเป็นจริง เขาได้รับอิทธิพลจากเฮนริก อิบเซน นักเขียนแนวสัจนิยมชาวนอร์เวย์ ผลงานชิ้นแรก ๆ ของเขาเป็นแนวธรรมชาตินิยม ได้แก่ Bahnwärter Thiel (1888) ซึ่งเป็นเรื่องแนวจิตวิทยา-ธรรมชาตินิยม ส่วนบทละครเรื่องแรกของของเขา คือ Vor Sonnenaufgang (1889) ซึ่งได้เปิดแสดงครั้งแรกที่เบอร์ลิน ได้สร้างความตกตะลึงแก่ผู้ชมเป็นอย่างมาก เพราะเขาได้นำภาพความเป็นจริงมาตีแผ่อย่างละเอียด ซึ่งไม่เคยปรากฏมาก่อนในเยอรมนี ทำให้ชื่อของเขาเป็นที่รู้จักขึ้นมา ต่อมาเขาก็โด่งดังไปทั่งโลกจากบทละครเรื่อง Die Weber (1892) ซึ่งเป็นเรื่องจริงของคนงานทอผ้าในแคว้นไซลีเชีย บทละครเรื่องนี้เขาได้เขียนสภาพความเป็นจริงของความลำบากของคนงานทอผ้า โดยนำมาจากเหตุการณ์ในประวัติศาสตร์และยังได้ใช้ภาษาท้องถิ่นในงานเขียนชิ้นนี้ด้วย บทละครเรื่องนี้ตอนแรกถูกห้ามแสดงเพราะชนชั้นปกครองเห็นว่าเป็นการปลุกระดม แต่ศาลก็ตัดสินให้แสดงได้ ต่อมาแนวการเขียนของเขาเริ่มมีแนวจินตนิยมสมัยหลัง ลัทธิสำแดงพลังอารมณ์ และคลาสสิกสมัยใหม่เพิ่มเข้ามา เช่น Die versunkene Glocke (1897), Der arme Heinrich (1902) ฯลฯ แต่เขาก็ยังเขียนบทละครแนวธรรมชาตินิยมที่แสดงให้เห็นชีวิตของคนชนชั้นล่างแบบที่เขาถนัด เช่น Fuhrmann Henschell (1899), Rose Bernd (1903) เป็นต้น
ใน ค.ศ. 1904 เขาหย่าขาดจากมารีและแต่งงานใหม่กับแมร์เกอเรเทอ มาร์ชัลค์ (Mergerete Marschalk) เด็กสาวที่เขาหลงรัก เฮาพท์มันได้รับรางวัลโนเบลเมื่อ ค.ศ. 1912 ในคริสต์ทศวรรษ 1920 เขาก็ได้เปลี่ยนแนวการเขียนของเขามาเป็นประเภทเทพนิยายและเรื่องเล่า เช่น Till Eulenspiegel (1928) นวนิยายเรื่องสุดท้ายของเขาคือ Das Abenteuer meiner Jugend (1937) ซึ่งเขาเขียนขึ้นจากชีวิตของเขาเองในวัยเด็กและวัยรุ่น ในบั้นปลายของชีวิตเขาอาศัยอยู่บนเนินเขาในเมืองอักเนเทินดอร์ฟ (Agnetendorf) ในไซลีเชีย และเสียชีวิตที่นั่นเมื่อวันที่ 6 มิถุนายน ค.ศ. 1946
แก๊สซีเอ็น

แก๊สซีเอ็น (อังกฤษ: Chloroacetophenone) เป็นยุทธภัณฑ์ชนิด 1 ภายใต้การควบคุมตามพระราชบัญญัติควบคุมยุทธภัณฑ์ พ.ศ. 2530 ได้รับการคิดค้นขึ้นในช่วงสงครามโลกครั้งที่ 1 และ 2 แต่นำมาใช้ในช่วงสงครามเวียดนามโดยกองทัพสหรัฐอเมริกา ในช่วง ค.ศ. 1960-1979 มีการนำมาใช้ในการปราบจลาจลและในกิจการของเจ้าหน้าที่ที่ดูแลด้านความมั่นคงและความปลอดภัย โดยการใช้งานจะอยู่ในรูปละอองลอยที่บรรจุในภาชนะอัดความดัน ต่อมานำมาใช้เป็นอุปกรณ์ป้องกันตัวแต่ก็ลดน้อยลงมากแล้วในปัจจุบัน เนื่องจากระยะเวลาออกฤทธิ์ค่อนข้างนานและใช้ไม่ค่อยได้ผลกับคนติดยาและติดเหล้า
ดูเพิ่ม

แก๊สน้ำตา
แก๊งค้ายาเสพติด

แก๊งค้ายาเสพติด (อังกฤษ: drug cartel) เป็นองค์กรอาชญากรรมใด ๆ ที่มีเจตนาในการจัดหาการดำเนินการค้ายาเสพติด พวกเขามีตั้งแต่ข้อตกลงที่มีการจัดการอย่างหลวม ๆ ในบรรดาผู้ค้ายาเสพติดไปจนถึงองค์กรการค้าที่เป็นทางการ คำดังกล่าวถูกนำไปใช้เมื่อองค์กรการค้าสิ่งที่ผิดกฎหมายที่ใหญ่ที่สุดบรรลุข้อตกลงเพื่อประสานการผลิตและจำหน่ายโคเคน[ต้องการอ้างอิง] ตั้งแต่ข้อตกลงนั้นถูกทำลาย[ต้องการอ้างอิง] แก๊งค้ายาเสพติดจึงไม่ใช่แก๊งค้าอีกต่อไป แต่คำนี้ติดอยู่และเป็นที่นิยมใช้เพื่ออ้างถึงองค์กรที่เกี่ยวข้องกับยาเสพติดทางอาญา
โครงสร้างพื้นฐานของแก๊งค้ายาเสพติดมีดังนี้:
เหยี่ยว (ภาษาสเปน: Halcones): ถือว่าเป็น "ตาและหู" ตามถนน "เหยี่ยว" เป็นตำแหน่งที่ต่ำที่สุดในแก๊งค้ายาเสพติดใด ๆ พวกเขามีหน้าที่รับผิดชอบในการกำกับดูแลและรายงานกิจกรรมของตำรวจ, ทหาร และกลุ่มคู่แข่ง
มือปืน (ภาษาสเปน: Sicarios): กลุ่มติดอาวุธที่อยู่ในแก๊งค้ายาเสพติด รับผิดชอบในการลอบสังหาร, การลักพาตัว, การลักขโมย และการขู่กรรโชก และปกป้องลาน (พื้นที่) ของพวกเขา จากกลุ่มคู่แข่งและกองทัพ
ผู้แทน (ภาษาสเปน: Tenientes): ตำแหน่งสูงสุดอันดับสองในแก๊งค้ายาเสพติด ซึ่งรับผิดชอบในการดูแลมือปืนและเหยี่ยวในพื้นที่ของตนเอง พวกเขาได้รับอนุญาตให้ทำการฆาตกรรมที่ไม่ได้รับอนุญาตจากหัวหน้าของตน
เจ้าพ่อยาเสพติด (ภาษาสเปน: Capos): ตำแหน่งสูงสุดในแก๊งค้ายาเสพติดใด ๆ รับผิดชอบในการกำกับดูแลอุตสาหกรรมยาเสพติดทั้งหมด, แต่งตั้งผู้นำอาณาเขต, สร้างพันธมิตร และวางแผนการฆาตกรรมระดับสูง
มีกลุ่มปฏิบัติการอื่น ๆ ที่อยู่ในแก๊งค้ายาเสพติด ตัวอย่างเช่น ผู้ผลิตและผู้จำหน่ายยาเสพติด แม้ว่าจะไม่ได้พิจารณาในโครงสร้างพื้นฐานเป็นผู้ประกอบการที่สำคัญของแก๊งค้ายาเสพติด รวมถึงผู้ให้ทุนและนักฟอกเงิน นอกจากนี้ ผู้จัดหาอาวุธปฏิบัติการในวงสมาคมที่แตกต่างกันโดยสิ้นเชิง และในทางเทคนิคไม่ถือว่าเป็นส่วนหนึ่งของการขนส่งของแก๊งค้า
อ่านเพิ่ม

Aire, Jose Gutierrez (2012). Blood, Death, Drugs and Sex in Old Mexico. Createspace Independent Pub. ISBN 978-1477592274.
PBS. 2006. Frontline: Drug Wars.
Holmes, Jennifer S., de P. Sheila Amin Gutiérrez, and Kevin M. Curtin. "Drugs, Violence, and Development in Colombia: A Department-Level Analysis." Latin American Politics and Society, vol. 48, no. 3, 2006, pp. 157–176,178-IV. ProQuest, https://search.proquest.com/docview/200275766, doi:https://dx.doi.org/10.1111/j.1548-2456.2006.tb00359.x.
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ แก๊งค้ายาเสพติด
Worldpress.org. 2006. "Mexico: Drug Cartels a Growing Threat." Worldpress.org.
โกฐจุฬารศ

| โกฐจุฬารศ |
| --- | --- |

โกฐจุฬารศในฮาวาย

การจำแนกชั้นทางวิทยาศาสตร์
อาณาจักร:: Plantae
ไม่ได้จัดลำดับ:: Angiosperms
ไม่ได้จัดลำดับ:: Eudicots
ไม่ได้จัดลำดับ:: Rosids
อันดับ:: Myrtales
วงศ์:: Myrtaceae
สกุล:: Eucalyptus
สปีชีส์:: E.  globulus
ชื่อทวินาม
Eucalyptus globulus Labill.


โกฐจุฬารศ (อังกฤษ: Tasmanian blue gum, southern blue gum หรือ blue gum; ชื่อวิทยาศาสตร์: Eucalyptus globulus) อยู่ในวงศ์ Myrtaceae เป็นพืชพื้นเมืองของออสเตรเลีย เป็นไม้ยืนต้นขนาดใหญ่ เปลือกต้นเรียบ สีขาวถึงสีนวล ใบเดี่ยว ดอกช่อทรงลูกข่าง ผลทรงกรวยกลม พืชชนิดนี้เมื่อนำมากลั่นจะได้น้ำมันระเหยง่ายเรียก "น้ำมันโกฐจุฬารศ" หรือ "น้ำมันยูคาลิปตัส" ใช้เป็น ยาขับลม แก้ท้องอืดท้องเฟ้อ บรรเทาอาการปวดแสบปวดร้อนจากไฟไหม้ และใช้สูดดมบรรเทาอาการหวัดคัดจมูก
ต้นโกฐจุฬารศในแคลิฟอร์เนียสูง 46.5 m (153 ft)
น้ำมันโกฐจุฬารศในขวดแก้วใส
แกรนทูริสโม (อัลบั้มบุรินทร์ บุญวิสุทธิ์)

| แกรนทูริสโม> สตูดิโออัลบั้มโดยบุรินทร์ บุญวิสุทธิ์ แอนด์ ดิโอลด์สคูล ออลสตาร์ส |
| --- | --- |
วางตลาด: 7 ตุลาคม พ.ศ. 2553
แนวเพลง: โซล, ฟังก์, แจ๊ส
ค่ายเพลง: สไปซีดิสก์
โปรดิวเซอร์: กันต์ รุจิณรงค์, บุรินทร์ บุญวิสุทธิ์, อดิศักดิ์ หัตถกุลโกวิท, ณฐพล ศรีจอมขวัญ, ณรงค์ฤทธิ์ สุพรรณเภสัช
:  
แกรนทูริสโม (อังกฤษ: Gran Turismo) เป็นสตูดิโออัลบั้มเดี่ยวชุดแรกของ บุรินทร์ บุญวิสุทธิ์ นักร้องนำวง Groove Riders วางจำหน่ายเมื่อวันที่ 7 ตุลาคม พ.ศ. 2553 กับสังกัดสไปซีดิสก์ จัดจำหน่ายโดย บริษัท เอ็มจีเอ
ข้อมูลอัลบั้ม

"แกรนทูริสโม" เป็นอัลบั้มเดี่ยวชุดแรกของบุรินทร์ บุญวิสุทธิ์ที่มีการร่วมงานกับวงดนตรีเฉพาะกิจที่ใช้ชื่อว่า The Old School All Stars (ดิ โอลด์สคูล ออลสตาร์ส) และยังมีศิลปินอีกเกือบ 100 ชีวิตที่มาร่วมงานในอัลบั้มชุดนี้ อาทิ Groove Riders, ตรัย ภูมิรัตน, Siam Secret Service, Soul After Six, อพาร์ตเมนต์คุณป้า, Benny Golson, เด่น อยู่ประเสริฐ, อริญชย์ ปานพุ่ม, แมนลักษณ์ ทุมกานนท์, เสาวนิตย์ นวพันธ์, อภิวัชร์ เอื้อถาวรสุข, ศุภวัฒน์ พีรานนท์ ฯลฯ
The Old School All Stars

กันต์ รุจิณรงค์ : กีตาร์
อดิศักดิ์ หัตถกุลโกวิท : กีตาร์
สุรศักดิ์ เหมือนปรีชา : เบส
อรุณ เหมือนปรีชา : กลอง
บริพัตร หวานคำเพราะ : ออร์แกน, เปียโน
ณัฐพล เฟื่องอักษร : แซ็กโซโฟน
รณชัย นุชจิระสุวรรณ : แซ็กโซโฟน
ยุทธศักดิ์ พลายภู่ : ทรัมเป็ต
ปัฐมพันธุ์ เหลืองวรา : ทรอมโบน
รายชื่อเพลง

ทุกเพลงควบคุมการผลิตโดย กันต์ รุจิณรงค์, บุรินทร์ บุญวิสุทธิ์, อดิศักดิ์ หัตถกุลโกวิท ยกเว้น "ศัตรูที่รัก", "Impression" โดย ณฐพล ศรีจอมขวัญ และ "คนที่เคยฝัน" โดย ณรงค์ฤทธิ์ สุพรรณเภสัช
| เพลงที่ | ชื่อเพลง | ผู้ประพันธ์ | เรียบเรียง | ความยาว |
| --- | --- | --- | --- | --- |
| 1 | Intro | The Old School All Stars | The Old School All Stars | 0:00:36 |
| 2 | คืนนี้ (ต้นฉบับ โดย Siam Secret Service) | ภากร มุสิกบุญเลิศ, กฤช ทวีสิน | Siam Secret Service | 0:03:54 |
| 3 | ได้โปรดบอก (ต้นฉบับ โดย ณฐพล ศรีจอมขวัญ) | Zentrady, ณฐพล ศรีจอมขวัญ | Indikator, ภากร มุสิกบุญเลิศ | 0:04:55 |
| 4 | ปรากฏการณ์ (ต้นฉบับ โดย อพาร์ตเมนต์คุณป้า) | อพาร์ตเมนต์คุณป้า, มณเฑียร แก้วกำเนิด | ณรงค์ฤทธิ์ สุพรรณเภสัช, กันต์ รุจิณรงค์ | 0:05:13 |
| 5 | Gran Turismo Suite | The Old School All Stars | เด่น อยู่ประเสริฐ | 0:01:03 |
| 6 | ศัตรูที่รัก (เพลงประกอบภาพยนตร์ "อินทรีแดง") | Zentrady, ณฐพล ศรีจอมขวัญ | ณฐพล ศรีจอมขวัญ | 0:04:07 |
| 7 | As The World Falls Down (ต้นฉบับ โดย David Bowie) | David Bowie | Solid State, กันต์ รุจิณรงค์ | 0:05:22 |
| 8 | เกือบ | Zentrady, อดิศักดิ์ หัตถกุลโกวิท | The Old School All Stars | 0:04:05 |
| 9 | Impression | Zentrady, ณฐพล ศรีจอมขวัญ | ณฐพล ศรีจอมขวัญ | 0:04:14 |
| 10 | Pursuit of the Gran Turismo | The Old School All Stars | The Old School All Stars | 0:01:25 |
| 11 | พริ้วไป (ต้นฉบับ โดย กรุงเทพมาราธอน) | กอบชัย ข่วงอารินทร์ | อพาร์ตเมนต์คุณป้า | 0:03:30 |
| 12 | The Old School All Stars Theme | The Old School All Stars | The Old School All Stars | 0:02:00 |
| 13 | เข้าใจ (ต้นฉบับ โดย เฉลียง) | นิติพงษ์ ห่อนาค | The Old School All Stars | 0:05:52 |
| 14 | คนที่เคยฝัน | Soul After Six | Soul After Six | 0:04:02 |
| 15 | Outtro | The Old School All Stars | The Old School All Stars | 0:01:35 |
รายละเอียดอัลบั้ม

Executive Producer : พิชัย จิราธิวัฒน์, บุรินทร์ บุญวิสุทธิ์
Producer : กันต์ รุจิณรงค์, บุรินทร์ บุญวิสุทธิ์, อดิศักดิ์ หัตถกุลโกวิท
Backing Vocals : บุรินทร์ บุญวิสุทธิ์, ณฐพล ศรีจอมขวัญ, กบ เสาวนิตย์, แสตมป์, แชมป์
Vocal Edited by พีท ตันสกุล, BellSnowbear
Art Direction and Styling : บุรินทร์ บุญวิสุทธิ์
Photographer : ณิการ์ กรีพร้อม
Stylist : วชิรปาณี มากดี
Co-stylist : ปรเมศวร์ จันทรวิเชียร
Make up & Hair stylist : ชัยชาญ เลิศนิมานรดี, อัญชิษฐา ชื่นสัมพันธ์, เบญจวรรณ์ สกุลพงศ์ชัย
Engineered by อาจอำพล จันทวุฒิ
Mastered by ศราวุธ พรพิทักษ์สุข
Mixed by Eric Ferguson at Bluecupmusic (Hollywood, California), พีท ตันสกุล
Recorded at Sexy Pink Studio
Sound Designed by บุรินทร์ บุญวิสุทธิ์, ณพวัฒน์ ลิขิตวงศ์
Vocal Direction by บุรินทร์ บุญวิสุทธิ์, กันต์ รุจิณรงค์, ณฐพล ศรีจอมขวัญ, ณรงค์ฤทธิ์ สุพรรณเภสัช, บดินทร์ บุญวิสุทธิ์, ภาณุวัฒน์ ปลูกสวัสดิ์
| --- | --- |
 กันต์ รุจิณรงค์ - Guitar  อดิศักดิ์ หัตถกุลโกวิท - Guitar  เมธี น้อยจินดา - Guitar  ปิย์นาท โชติกเสถียร - Guitar  ประชาธิป มุสิกพงศ์ - Guitar  มณเฑียร แก้วกำเนิด - Guitar  ธีรพงษ์ สวาสดิ์วงศ์ - Guitar  สุรศักดิ์ เหมือนปรีชา - Bass  ภากร มุสิกบุญเลิศ - Bass  ภู่กัน สันสุริยะ - Bass  ไมค์ - Bass  ณฐพล ศรีจอมขวัญ - Bass, Synth, Programming, Chorus  ศรุต วิจิตรานนท์ - Bass  อรุณ เหมือนปรีชา - Drum  อธิชัย โปษยานนท์ - Drum  วทัญญู นิวัติศัยวงศ์ - Drum  มาตรชัย มะกรูดทอง - Drum, Tambourine  ทรรศฤกษ์ ลิ่มศิลา - Drum  ประภัสร์ เดชาจุตินันท์ - Drum  วรรณยศ มิตรานนท์ - Drum  บริพัตร หวานคำเพราะ - Piano, Organ, Hammond, Rhodes  ภิทรู พลชนะ - Hammond, Rhodes  เกริก เกียรติเฟื่องฟู - Piano  เด่น อยู่ประเสริฐ - Piano  แมนลักษณ์ ทุมกานนท์ - Piano  ณรงค์ฤทธิ์ สุพรรณเภสัช - Piano, Chorus  ไผท วิจิตรเวชการ - Keyboard  Mass Mariana - Vocal  อภิวัชร์ เอื้อถาวรสุข - Chorus  ศุภวัฒน์ พีรานนท์ - Chorus  เสาวนิตย์ นวพันธุ์ - Chorus:  สรภพ มณีเนตร - Rap  ลีโอ - Rap  Benny Golson - Saxophone  Marat Yuldybaev - Saxophone  พลวิทย์ โอภาพันธ์ - Baritone Saxophone, Tenor Saxophone  รณชัย นุชจิระสุวรรณ - Alto Saxophone  อานนท์ เฟื่องฟู - Alto Saxophone  อภิพันธ์ จันทร์แจ่มใส - Tenor Saxophone  ณัฐพล เฟื่องอักษร - Tenor Saxophone  อนันท์พร เอี่ยมชาญบรรจง - Trombone  อรุณกร ชัยสุบรรณ์กนก - Trombone  สรพจน์ วรแสง - Trombone  ปัฐมพันธุ์ เหลืองวรา - Trombone  จิรธิติกานต์ เหมสุวรรณ - Trombone  Rustam Galiulin - Trumpet  สฤษฎ ตันเป็นสุข - Trumpet  พัชรพงษ์ จันทาพูน - Trumpet  สมเจตน์ ภู่แก้ว - Trumpet  ยุทธศักดิ์ พลายภู่ - Trumpet  ศิริพงษ์ ทิพย์ธัญ - Violin  อ้อมพร โฆวินทะ - Violin  ไพโรจน์ องคสิงห์ - Violin  สมเกียรติ ศรีคำ - Viola  ธันวิน ใจเพียร - Viola  อภิชัย เลี่ยมทอง - Cello  รวยชัย แซ่โง้ว - Cello  กิตติคุณ สดประเสริฐ - Cello  สิรภพ เลิศวิโรจน์กุล - Strings & Brass Arranger  วรเขต ทะโกษา - Brass Arranger
แหล่งข้อมูลอื่น

http://www.spicydisc.com
http://www.facebook.com/Burin.Fanpage
http://www.spicydisc.com/store/burin-boonvisut-gran-turismo/ เก็บถาวร 2013-01-06 ที่ เวย์แบ็กแมชชีน
ปกอัลบั้ม "Gran Turismo"
เกย์เฟรนด์ลี

ประตูทางเข้าโบสถ์พีลกริมส์ วอชิงตัน ดี.ซี. สหรัฐ พร้อมป้ายข้อความแสดงถึงการเป็นมิตรต่อเกย์
เกย์เฟรนด์ลี หรือ เป็นมิตรต่อเกย์ (อังกฤษ: Gay-friendly) คือ สถานที่ นโยบาย ผู้คน หรือสถาบันที่เปิดรับและยินดีต้อนรับเกย์ (รวมไปถึงชุมชนบุคคลที่มีความหลากหลายทางเพศด้วย) เพื่อสร้างสภาพแวดล้อมที่สนับสนุนบุคคลและความสัมพันธ์ของบุคคลที่เป็นเกย์ โดยเคารพต่อคนทุกหมู่เหล่า ปฏิบัติต่อทุกคนอย่างเท่าเทียม และไม่ด่วนสรุปโดยไม่มีข้อมูลแน่ชัด คำว่าเกย์เฟรนด์ลีนั้นเป็นศัพท์ที่เกิดขึ้นในอเมริกาเหนือในช่วงปลายศตวรรษที่ 20 โดยเป็นผลพลอยได้จากการบวนการเกี่ยวกับสิทธิเกย์ และการยอมรับนโยบายที่สนับสนุนบุคคลที่มีความหลากหลายทางเพศ ทั้งในสถานที่ทำงานและโรงเรียนอย่างค่อยเป็นค่อยไป ตลอดจนการยอมรับว่าเกย์และเลสเบียนเป็นกลุ่มเป้าหมายที่แตกต่างกันในด้านธุรกิจ ฯลฯ